फिट इतनी कि बच्चों की बड़ी बहन जैसी दिखती हैं, रूसी मॉडल के भी 11 बच्चे
Russian models and supermoms and learn about their impressive fan following आज के मॉडर्न वर्ल्ड में ऐसी महिलाओं की संख्या कम नहीं है जिनके बच्चे तो 8, 9 या 11 तक हैं लेकिन वे दिखने में अपने बच्चों की बड़ी बहन जैसी लगती हैं।
आज के मॉडर्न वर्ल्ड में ऐसी महिलाओं की संख्या कम नहीं है जिनके बच्चे तो 8, 9 या 11 तक हैं लेकिन वे दिखने में अपने बच्चों की बड़ी बहन जैसी लगती हैं। इतना ही नहीं सोशल मीडिया पर ज्यादा बच्चों वाली ऐसी मांओं की फैन फॉलोइंग भी लाखों में हैं।
इंस्टाग्राम पर कोरा ड्यूक की स्टोरी वायरल हो रही है जो वैसे तो 9 बच्चों की मां बन चुकी हैं, लेकिन फिटनेस के हिसाब से वह अपने बच्चों की ही तरह दिखती हैं। 39 साल की कोरा ड्यूक अपने स्कूल टाइम के दौरान से लेकर 12 साल तक लगातार प्रेग्नेंट रहीं। हैरानी की बात यह है कि 9 बच्चों की मां जब अपने बच्चों के साथ मार्केट या फिर कहीं घूमने जाती हैं तो कोई उनको मां नहीं समझता बल्कि बड़ी बहन समझते हैं।
खबर से जुड़े इस पोल पर अपनी राय साझा करते जाएं
डेली स्टार की रिपोर्ट के मुताबिक, कोरा की शादी 16 साल की उम्र में तीन साल बड़े आंद्रे से हो गई थी। इसके बाद कोरा पहली बार 2000 में प्रेग्नेंट हुईं और फिर लगातार 12 साल तक प्रेग्नेंसी के दौर से गुजरती रहीं।
सोशल मीडिया पर यूजर्स कहते हैं 'सुपरमॉम' 
ड्यूक सोशल मीडिया पर काफी पॉपुलर हैं। उनके 4 लाख से ज्यादा फॉलोअर्स हैं।
शादी के 22 साल बाद इस कपल के 9 बच्चे हैं। इस जोड़े के एलियाह (21), शीना (20), बेबी युना (17) झान (17), काहिरा (16), सैयाह (14), अवि (13), रोमानी (12) और तहज (10) हैं। वो अपने बच्चों के साथ फैमिली वीडियोज और फोटोज शेयर करती रहती हैं। हालांकि वो एक वेटलिफ्टर भी हैं और अपनी फिटनेस से जुड़ी अपडेट देती रहती हैं। अमेरिका के लास वेगास की रहने वाली कोरा ड्यूक को सोशल मीडिया पर यूजर्स 'सुपरमॉम' कह कर बुलाते हैं।
अपनी फिटनेस का राज बताते हुए वे कहती हैं कि मैं अपना फिगर वेटलिफ्टिंग के जरिए मेंटेन रखती हूं।
8 बेटियों की मां को लोग समझ लेते हैं बच्चों की बहन
डेली स्टार की पिछले साल की एक रिपोर्ट के मुताबिक स्कॉटलैंड की रहने वाली लूइस यंग (Louise Young) 45 साल की हैं और 8 बेटियों की मां हैं जिनमें से 3 की शादी हो चुकी है। हैरानी इस बात की भी है कि महिला की फिटनेस और फिजीक देखकर कोई भी उसकी असली उम्र के बारे में पता नहीं लगा सकता है।
सोशल मीडिया पर वो अपनी बेटियों के साथ कभी ग्लैमरस फोटोज पोस्ट करती हैं तो कभी जिम में एक्सरसाइज करते हुए भी फोटो शेयर करती रहती हैं। इसके अलावा वो कई बार अपने घर से जुड़े वीडियोज को भी पोस्ट करती रहती हैं और साथ में रोजमर्रा के काम से जुड़े वीडियोज भी शेयर करती हैं।
23 साल की उम्र में 11 बच्चों की मां, 105 बच्चे पैदा करने का इरादा
रूस में रहने वाली क्रिस्टिना ओज्टर्क 11 बच्चों की मां हैं। हैरानी की बात यह है कि क्रिस्टिना महज 23 साल की उम्र में 11 बच्चों की मां बन गईं और भविष्य में 105 बच्चों की मां बनना चाहती हैं।
क्रिस्टिना को बच्चों से काफी लगाव है। इसलिए 6 साल पहले उन्होंने एक बेटी को जन्म दिया था, जिसके बाद बाकी बच्चे उन्होंने सरोगेसी की मदद से किए हैं और आगे भी ये सरोगेसी को जारी रखेंगी।
सभी महिलाओं पर लागू नहीं होता ज्यादा बच्चे पैदा करने का फॉर्मूला
बच्चे तो सभी को पसंद होते हैं लेकिन सभी महिलाएं ज्यादा से ज्यादा बच्चे पैदा करना चाहती हों ऐसा बिल्कुल भी नहीं है। कई एक्सपर्ट मानते हैं कि महिलाओं के शरीर में प्रेग्नेंसी के दौरान और उसके बाद तमाम बदलाव होते हैं। इतना ही नहीं उन्हें रक्त स्राव, प्रसव पीड़ा, मिस कैरेज से भी गुजरना पड़ता है। इस वजह से आजकल महिलाएं अपने पार्टनर के साथ बेबी प्लानिंग का निर्णय बहुत ही मुश्किल से ले पाती हैं।
एक्सपर्ट यहां तक कहते हैं कि अगर महिला प्रेग्नेंसी को लेकर असुरक्षित महसूस करती है तो उनकी बॉडी के लिए एक ही प्रेग्नेंसी खतरनाक साबित हो सकती है।